Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Nafarroako Erriberan kokatu diren enpresa berriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Erriberan zer enpresa eragile, nola baitira metalaren sektorekoak, ezarri dira?

– Energia berriztagarrien, turismoan, nekazaritzaren edo automozioaren arloko zer enpresa eragile ezarri dira?

– Sodenak zer ekimen edo neurri berri hartu du Erriberan enpresa berriak ezartzea bultzatzeko?

– Nafarroako Gobernuak zer plangintza zehatz ezarri du Erriberarako, industria- eta nekazaritza-jarduera laguntzeko (esaterako, portu lehorra, Nekazaritzako Elikagaien Hiria, Erriberako herrietako industrialdeak eta ekintzailetzarako gune/haztegiak)? Zehaztu Nafarroako Gobernuak Erriberan inbertsiorako laguntzak indartze aldera egindako jarduketak.

– Nafarroako Gobernuak taxutu al du Erriberako langabeziaren aurkako berariazko planik?

Corellan, 2018ko azaroaren 7an

Foru parlamentaria: Alberto Catalán Higueras